**Noteikumu projekta “Drošības incidenta būtiskuma kritēriji, informēšanas kārtība un ziņojuma saturs” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir noteikt 1) par kādiem incidentiem pamatpakalpojuma sniedzējiem un digitālā pakalpojuma sniedzējiem jāziņo kompetentajai Drošības incidentu novēršanas institūcijai, 2) kāda informācija jānorāda sākotnējā ziņojumā un gala ziņojumā un 3) kādā kārtībā ziņojumi jāiesniedz kompetentajā Drošības incidentu novēršanas institūcijā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts, pamatojoties uz:1) Eiropas Parlamenta un Padomes 2016. gada 6. jūlija direktīvas (ES) 2016/1148 par pasākumiem nolūkā panākt vienādi augsta līmeņa tīklu un informācijas sistēmu drošību visā Savienībā (turpmāk – NIS direktīva) 25. panta 1. punktā noteikto, ka dalībvalstis līdz 2018. gada 9. maijam pieņem un publicē normatīvos un administratīvos aktus, lai izpildītu NIS direktīvas prasības;2) Ministru kabineta 2017. gada 26. septembra sēdes protokola Nr. 48 56. § 13. punktā noteikto uzdevumu (ierobežota pieejamība);3) Informācijas tehnoloģiju drošības likuma (turpmāk – likums) 6. panta septīto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **1. NIS direktīvā un likumā noteiktais**NIS direktīvas 14. panta 3. punkts nosaka, ka dalībvalstis nodrošina, ka **pamatpakalpojuma sniedzēji** bez nepamatotas kavēšanās paziņo kompetentajai iestādei vai CERT par incidentiem, kuriem ir būtiska ietekme uz to sniegto pamatpakalpojumu nepārtrauktību. Savukārt NIS direktīvas 16. panta 3. punkts nosaka, ka dalībvalstis nodrošina, ka **digitālo pakalpojumu sniedzēji** bez nepamatotas kavēšanās paziņo kompetentajai iestādei vai CERT par jebkuru incidentu, kam ir būtiska ietekme uz tā pakalpojuma sniegšanu.Lai izpildītu norādītos NIS direktīvas punktus, likumā ir iestrādāta 6. panta divi viens daļa, kura nosaka, ka, ja noticis drošības incidents, kuram ir būtiska ietekme uz pamatpakalpojuma nepārtrauktību vai digitālā pakalpojuma sniegšanu, pamatpakalpojuma sniedzējs un digitālā pakalpojuma sniedzējs nekavējoties veic visas tā novēršanai nepieciešamās darbības (it īpaši izpilda kompetentās Drošības incidentu novēršanas institūcijas rekomendācijas par vēlamo sākotnējo rīcību drošības incidenta gadījumā), kā arī 6. panta septītajā daļā minētajos gadījumos un kārtībā tūlīt informē kompetento Drošības incidentu novēršanas institūciju par drošības incidentu, kuram ir būtiska ietekme uz pamatpakalpojuma nepārtrauktību vai digitālā pakalpojuma sniegšanu. Kompetentā Drošības incidentu novēršanas institūcija vienojas ar pamatpakalpojuma sniedzēju vai digitālā pakalpojuma sniedzēju par atbalstu drošības incidenta novēršanā. Pamatpakalpojuma sniedzēja un digitālā pakalpojuma sniedzēja definīcija noteikta likuma 3. viens pantā. Šis noteikumu projekts attiecas arī uz valsts vai pašvaldības institūcijām, informācijas tehnoloģiju kritiskās infrastruktūras īpašniekiem vai tiesiskajiem valdītājiem, kuri identificēti kā pamatpakalpojuma sniedzēji vai kuri ir digitālā pakalpojuma sniedzēji.**2. Noteikumu projektā noteiktais**Šis noteikumu projekts ir izstrādāts, pamatojoties uz likuma 6. panta septīto daļu, kura nosaka, ka Ministru kabinets nosaka 1) drošības incidenta būtiskuma kritērijus, 2) informēšanas kārtību un 3) ziņojuma saturu.**2.1. Būtiska ietekme uz pamatpakalpojuma nepārtrauktību un digitālā pakalpojuma sniegšanu**Ņemot vērā, ka likums nosaka, ka pamatpakalpojuma sniedzējs un digitālā pakalpojuma sniedzējs ziņo kompetentajai Drošības incidentu novēršanas institūcijai par drošības incidentiem, kuriem ir būtiska ietekme uz pamatpakalpojuma nepārtrauktību un digitālā pakalpojuma sniegšanu, noteikumu projekta 2. un 3. punkts nosaka, kad drošības incidenti par tādiem uzskatāmi.Drošības incidenta definīcija noteikta likuma 6. panta pirmajā daļā.**Pamatpakalpojuma sniedzējs** ziņo kompetentajai Drošības incidentu novēršanas institūcijai par drošības incidentu, ja piepildās vismaz viens no noteikumu projekta 2. punktā minētajiem rādītājiem (gadījumi, kad drošības incidents ir radījis būtisku ietekmi uz pamatpakalpojuma nepārtrauktību). Lielākoties rādītāji ir veidoti, ievērojot incidenta ilgumu un incidenta skarto lietotāju skaitu. Noteiktā laikā jābūt skartam noteiktam lietotāju skaitam procentos. Pamatpakalpojuma sniedzējs par drošības incidentu ziņo arī tad, ja drošības incidents skar vismaz vienu pamatpakalpojuma sniedzēja lietotāju, kurš ir lielo uzņēmumu sarakstā (2.5. apakšpunkts). Energoefektivitātes likuma 10. pants nosaka, ka lielais uzņēmums ir komersants, pie kura nodarbināti vairāk nekā 249 darbinieki vai kura pārskata gada apgrozījums pārsniedz 50 miljonus *euro* un gada bilance kopumā – 43 miljonus *euro*. Lielo uzņēmumu sarakstu katru gadu līdz 1. decembrim izveido Centrālā statistikas pārvalde, izmantojot uzņēmuma pēdējā apstiprinātā pārskata perioda datus. Uzņēmums tiek iekļauts lielo uzņēmumu sarakstā, ja tas divos pārskata periodos pēc kārtas atbilst lielā uzņēmuma kritērijiem.Pamatpakalpojuma sniedzējam jāziņo arī par tādu drošības incidentu, kas skar lietotājus arī citā Eiropas Savienības dalībvalstī. Tas nozīmē – ja pamatpakalpojuma sniedzējs sniedz pakalpojumu arī citās dalībvalstīs un to skar drošības incidents, kura ilgums ir vismaz divas stundas, pamatpakalpojuma sniedzējam vienmēr ir jāziņo par drošības incidentu kompetentajai Drošības incidentu novēršanas institūcijai. Iepriekš minētais neattiecas uz trešajām valstīm, jo NIS direktīva regulē tikai pārrobežu sadarbību ar Eiropas Savienības dalībvalstīm. **Digitālā pakalpojuma** sniedzējs ziņo par drošības incidentu kompetentajai Drošības incidentu novēršanas institūcijai, ja drošības incidents ilgst vairāk nekā divas stundas, un skarto lietotāju skaits šajā gadījumā nav būtisks (gadījums, kad drošības incidents ir radījis būtisku ietekmi uz pakalpojuma sniegšanu). **2.1.Sākotnējā ziņojuma iesniegšanas kārtība un saturs**Sākotnējā ziņojuma mērķis ir pēc iespējas ātrāk informēt kompetento Drošības incidentu novēršanas institūciju par drošības incidenta esamību. Pamatpakalpojuma sniedzējam un digitālā pakalpojuma sniedzējam ir pienākums sākotnējo ziņojumu iesniegt kompetentajai Drošības incidentu novēršanas institūcijai četru stundu laikā kopš drošības incidenta konstatēšanas. Ja četru stundu laikā sākotnējo ziņojumu nav iespējams sagatavot, tas jāiesniedz, tiklīdz tas ir iespējams. Sākotnējā ziņojumā norādītajai informācijai jābūt pēc iespējas pilnīgākai, t. i., jānorāda visa pakalpojuma sniedzējam vai digitālā pakalpojuma sniedzējam pieejamā informācija, kura ziņojuma sagatavošanas brīdī tam ir pieejama. Noteikumu projekta 4. punktā ir norādīta informācija, kuru būtu vēlams norādīt, bet tā nav pilnīga. Ja pamatpakalpojuma sniedzējs vai digitālā pakalpojuma sniedzējs uzskata, ka ir kāda cita informācija, kura kompetentajai Drošības incidentu novēršanas institūcijai būtu nepieciešama, lai sniegtu atbalstu incidenta novēršanā, to papildus norāda. Gadījumā, ja pamatpakalpojuma nepārtrauktība ir traucēta tādēļ, ka drošības incidents ir skāris digitālā pakalpojuma sniedzēju un tādā veidā ir ietekmēta pamatpakalpojuma nepārtrauktība, sākotnējā ziņojumā pamatpakalpojuma sniedzējs norāda informāciju par drošības incidenta skarto digitālā pakalpojuma sniedzēju (5. punkts).Noteikumu projekta 4. punktā norādītās informācijas neesamība nevar būt par iemeslu, lai sākotnējo ziņojumu neiesniegtu laikā. 4. punktā ir norādīta vēlamā iesniedzamā informācija. Ja informācija nav pieejama ziņojuma iesniegšanas laikā, svarīgāk ir iesniegt ziņojumu noteiktajā termiņā bez konkrētās informācijas nekā to neiesniegt, jo kompetentajai Drošības incidenta novēršanas institūcijai ir svarīgi par incidentu uzzināt pēc iespējas ātrāk. Laikus iesniegts ziņojums var palīdzēt samazināt drošības incidenta skarto lietotāju skaitu.Sākotnējo ziņojumu pakalpojuma sniedzējs iesniedz elektroniski, nosūtot to uz kompetentās Drošības incidentu novēršanas institūcijas e-pasta adresi. Ņemot vērā, ka sākotnējā ziņojumā iesniedzamā informācija var būt konfidenciāla, vēlams sūtīt šifrētu e-pastu PGP (*Pretty Good Privacy*) šifrēšanas tehnikā. Ja, iesniedzot sākotnējo ziņojumu, interneta pieslēgums nav pieejams, par drošības incidentu ziņo telefoniski. Telefoniski jāsniedz visa tā pati informācija, kura norādīta noteikumu projekta 4. punktā.**2.2. Gala ziņojuma iesniegšanas kārtība un saturs**Pamatpakalpojuma sniedzējam un digitālā pakalpojuma sniedzējam gala ziņojumu ir pienākums iesniegt 10 darba dienu laikā pēc drošības incidenta novēršanas, tas ir – tad, kad drošības incidents ir novērsts, ir dotas 10 darba dienas, lai sagatavotu gala ziņojumu iesniegšanai kompetentajā Drošības incidentu novēršanas institūcijā. Uz gala ziņojuma sagatavošanas brīdi pamatpakalpojuma sniedzējam un digitālā pakalpojuma sniedzējam jau ir pilnīgāka informācija par drošības incidentu, piemēram, ir zināms apzināto vai kopējo zaudējumu apmērs, drošības incidenta izcelsme un iemesls. Jānorāda, ka noteikumu projekta 8. punktā nav norādīta pilnīga informācija, kura pakalpojuma sniedzējam jānorāda gala ziņojumā. Ja pamatpakalpojuma sniedzējs vai digitālā pakalpojuma sniedzējs uzskata, ka ir kāda cita informācija, kuru kompetentajai Drošības incidentu novēršanas institūcijai būtu nepieciešams zināt, papildus norāda to.Gadījumā, ja starp sākotnējā ziņojuma un gala ziņojuma iesniegšanu, pakalpojuma sniedzējs konstatē, ka ir kāda cita informācija, kura ir būtiska kompetentajai Drošības incidentu novēršanas institūcijai vai sākotnējā ziņojumā iesniegtā informācija ir mainījusies (drošības incidenta ietekme ir paplašinājusies vai samazinājusies), pakalpojuma sniedzējs par to informē kompetento Drošības incidentu novēršanas institūciju (7. punkts). Gala ziņojumu pakalpojuma sniedzējs iesniedz elektroniski, nosūtot to uz kompetentās Drošības incidentu novēršanas institūcijas e-pasta adresi. Ievērojot, ka gala ziņojumā iesniedzamā informācija var būt konfidenciāla, vēlams sūtīt šifrētu e-pastu PGP (*Pretty Good Privacy*) šifrēšanas tehnikā. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Finanšu ministrija, Satiksmes ministrija, Veselības ministrija, Vides aizsardzības un reģionālās attīstības ministrija, Zemkopības ministrija, Nacionālās veselības dienests, CERT.LV, Latvijas Pašvaldību savienība, Finanšu un kapitāla tirgus komisija, Vides un reģionālās attīstības aģentūra, VAS “Starptautiskā lidosta “Rīga””, Rīgas brīvostas pārvalde, VSIA “Paula Stradiņa klīniskā universitātes slimnīca”, VAS “Latvijas dzelzceļš”, AS “Latvenergo”, AS “Gaso”, VAS “Ceļu satiksmes drošības direkcija”. |
| 4. | Cita informācija | **Kompetentās Drošības incidentu novēršanas institūcijas (CERT.LV un Militārās izlūkošanas un drošības dienests)** noteikumu projektā paredzēto jauno pienākumu izpildi nodrošinās Aizsardzības ministrijas budžeta ietvaros no budžeta programmas 30.00.00 “Valsts aizsardzības politikas realizācija”. Tās saņems un apstrādās ziņojumus no pamatpakalpojuma sniedzējiem un digitālā pakalpojuma sniedzējiem un sniegs tiem atbalstu drošības incidentu novēršanā.**Pakalpojuma sniedzēji**, kurus par jomu un nozari atbildīgās ministrijas identificēs Ministru kabineta noteiktajā kārtībā kā pamatpakalpojuma sniedzējus vai kuras sevi identificēs kā **digitālā pakalpojuma sniedzējus**, noteikumu projektu īstenos sava budžeta ietvaros. Tie noteiktā kārtībā ziņos kompetentajai Drošības incidentu novēršanas institūcijai par konkrētiem drošības incidentiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs:1) **pakalpojuma sniedzējus**, kurus nozari uzraugošā ministrija identificēs kā pamatpakalpojuma sniedzējus vai kuri sevi būs identificējuši kā digitālā pakalpojuma sniedzējus. Minētajiem pakalpojuma sniedzējiem būs jāievēro pienākums noteiktā kārtībā ziņot par drošības incidentiem;2) **kompetentās Drošības incidentu novēršanas institūcijas**, kuras no pamatpakalpojuma sniedzējiem un digitālā pakalpojuma sniedzējiem saņems ziņojumus par drošības incidentiem un sniegs atbalstu to novēršanā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums sabiedrības mērķgrupām uzliek jaunus pienākumus un izvirza jaunas veicamās darbības, kas pozitīvi **ietekmē tautsaimniecību**.Pienākums pamatpakalpojuma sniedzējiem un digitālā pakalpojuma sniedzējiem ziņot par drošības incidentiem stiprinās reaģētspēju uz drošības incidentiem un veicinās pakalpojumu sniedzēju atbildības kultūru par savu tīklu un informācijas sistēmu drošību.Ņemot vērā Drošības incidentu novēršanas institūciju kompetenci, noteikumu projektā noteiktā Drošības incidentu novēršanas institūciju iesaiste drošības incidentu novēršanā uzlabos drošības incidentu novēršanas pasākumu kvalitāti, jo pašam pakalpojuma sniedzējam var nebūt pietiekamas kompetences vai informācijas, lai risinātu drošības incidentu novēršanu bez papildu ekspertu iesaistes. Drošības incidentu novēršanas institūcijas, pamatojoties uz pamatpakalpojuma sniedzēja vai digitāla pakalpojuma sniedzēja savlaicīgi iesniegto informāciju, varēs sniegt nepieciešamās rekomendācijas un atbalstu drošības incidentu novēršanā.Noteikumu projekta tiesiskais regulējums paredz **administratīvā sloga palielināšanos** visām anotācijas II sadaļas 1. punktā minētajām sabiedrības mērķgrupām. **Pamatpakalpojuma sniedzējam un digitālā pakalpojuma sniedzējam** palielināsies administratīvais slogs, jo tiek noteikts pienākums noteiktā kārtībā ziņot par konkrētiem drošības incidentiem. Līdz šim ziņošanas prasības bija noteiktas tikai valsts vai pašvaldības institūcijām, informācijas tehnoloģiju kritiskās infrastruktūras īpašniekiem vai tiesiskajiem valdītājiem.Arī **Drošības incidentu novēršanas institūcijām** administratīvais slogs palielināsies, jo tām būs jāapstrādā lielāks skaits ziņojumu, nekā tas bija iepriekš, kad ziņošanas prasība bija obligāta tikai valsts, pašvaldības institūcijām un informācijas tehnoloģiju kritiskās infrastruktūras īpašniekiem un tiesiskajiem valdītājiem.  |
| 3. | Administratīvo izmaksu monetārs novērtējums | Ievērojot, ka pašreiz nav iespējams noteikt precīzu subjektu skaitu, uz kuriem regulējums attieksies, administratīvās izmaksas nav iespējams noteikt.Izmaksas pamatpakalpojuma sniedzējiem un digitālā pakalpojuma sniedzējiem radīsies, ja notiks noteikumu projektā minētais incidents un pakalpojuma sniedzējam būs jāgatavo sākotnējais un gala ziņojums, lai informētu kompetento Drošības incidentu novēršanas institūciju. Savukārt Drošības incidentu novēršanas institūcijām palielināsies ziņojumu skaits par incidentiem. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. gads | 2020. gads  | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 |  0 |  0 |  0 |  0 |  0 |  0 |
| 5. Precizēta finansiālā ietekme |  0 |  0 |  0 |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Drošības incidentu novēršanas institūcijas uzliktos jaunos pienākumus veic esošo finanšu resursu ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Drošības incidentu novēršanas institūcijas uzliktos jaunos pienākumus veic esošo finanšu resursu ietvaros. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts ir saistīts ar:1. Noteikumiem par drošības incidenta būtiski traucējošās ietekmes uz pakalpojuma sniegšanu nosacījumiem un pamatpakalpojuma sniedzēja un pamatpakalpojuma statusa piešķiršanas, pārskatīšanas un izbeigšanas kārtību (Aizsardzības ministrija minēto noteikumu projektu izstrādājusi un iesniegusi Ministru kabinetā kopā ar šo noteikumu projektu). Noteikumi nosaka, kā tiek identificēti pamatpakalpojuma sniedzēji. Tikai tad, kad ir identificēti pamatpakalpojuma sniedzēji, var pilnībā piemērot šo noteikumu projektu. 2. Grozījumiem Ministru kabineta 2015. gada 28. jūlija noteikumos Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” (Aizsardzības ministrija grozījumus izstrādājusi un iesniegusi Ministru kabinetā kopā ar šo noteikumu projektu). Grozījumi nosaka, ka minimālās drošības prasības attieksies uz pamatpakalpojuma sniedzējiem un digitālā pakalpojuma sniedzējiem.3. Grozījumiem Ministru kabineta 2016. gada 1. novembra noteikumos Nr. 695 “Digitālās drošības uzraudzības komitejas nolikums” (Aizsardzības ministrija grozījumus izstrādājusi un iesniegusi Ministru kabinetā kopā ar šo noteikumu projektu). Grozījumi nosaka, ka Digitālās drošības uzraudzības komiteja uzrauga pamatpakalpojuma sniedzējus un digitālā pakalpojuma sniedzējus un veic likumā noteiktās funkcijas un uzdevumus. |
| 2. | Atbildīgā institūcija | Aizsardzības ministrija. |
| 3. | Cita informācija | Anotācijas IV sadaļas 1. punktā norādīto noteikumu projektu un norādītos grozījumus divos Ministru kabineta noteikumos skatīt kopā ar šo noteikumu projektu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiek ieviestas NIS direktīvas prasības. NIS direktīvas prasības bija jāievieš nacionālajos normatīvajos aktos līdz 2018. gada 9. maijam.  |
| 2. | Citas starptautiskās saistības | Projekts šo jomu neskar. |
| 3. | Cita informācija | Ievērojot, ka likums 2018. gada 11. oktobrī tika izskatīts 3. lasījumā, noteikumu projekts tiek iesniegts Ministru kabinetā pašreiz.  |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar noteikumu projektu tiek ieviestas NIS direktīvas prasības. |
| A | B | C | D |
| 14. panta 3. punkts14. panta 4. punkts16. panta 3. punkts16. panta 4. punkts16. panta 5. punkts | Likuma 6. panta otrā prim un septītā daļa, noteikumu projekta 2., 4., 9. punktsLikuma 6. panta otrā prim un septītā daļa, noteikumu projekta 2. punktsLikuma 6. panta otrā prim un septītā daļa, noteikumu projekta 3., 4., 9. punkts Likuma 6. panta otrā prim daļa un septītā daļa, noteikumu projekta 2. punktsLikuma 6. panta otrā prim daļa un septītā daļa, noteikumu projekta 5. punkts | Ieviests pilnībāIeviests pilnībāIeviests pilnībāIeviests pilnībāIeviests pilnībā | Noteikumu projekta vienības neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par projektu un dotu iespēju izteikt viedokli, projekts pirms tā iesniegšanas Valsts sekretāru sanāksmē ievietots Aizsardzības ministrijas mājaslapā. |
| 2. | Sabiedrības līdzdalība projekta izstrādē | Lai informētu sabiedrību par projektu un dotu iespēju izteikt viedokli, projekts pirms tā iesniegšanas Valsts sekretāru sanāksmē 2018. gada 3. oktobrī ievietots Aizsardzības ministrijas mājaslapā <http://www.mod.gov.lv/Ministrija/Sab_lidzdaliba/Apd_Tap.aspx>. |
| 3. | Sabiedrības līdzdalības rezultāti | Priekšlikumi noteiktajā laika periodā netika sniegti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Drošības incidentu novēršanas institūcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs pārvaldes funkcijas vai institucionālo struktūruJaunas institūcijas netiek veidotas, netiek likvidētas un reorganizētas esošās institūcijas.**Tiek paplašināti Drošības incidentu novēršanas institūciju uzdevumi** – noteikumu projekts paredz, ka pamatpakalpojuma sniedzēji un digitālā pakalpojuma sniedzēji ziņos kompetentajai drošības incidentu novēršanas institūcijai par drošības incidentiem, kuri ir skāruši viņu informācijas tehnoloģiju sistēmas. |
| 3. | Cita informācija | Nav. |

Aizsardzības ministrs Raimonds Bergmanis

Z. Lepa, 67335354

zane.lepa@mod.gov.lv